wickkiey/tamil-wikipedia-chunked huggingface dataset:
# கங்கைகொண்ட சோழீசுவரர் கோயில்

## பண்பாடு

மூவர் உலா, தக்கயாகப் பரணி போன்ற நூல்களின் பல சமகால இலக்கியங்களில் கங்கைகொண்ட சோழபுர நகரம், கோயில் பற்றிய குறிப்புகள் காணப்படுகின்றன. பொ.ஊ. 11-ஆம் நூற்றாண்டுத் தமிழ்ப் புலவரான கம்பர் இயற்றிய *கம்ப இராமாயணத்தில்* அவரது அயோத்தி நகர வருணனைகளுக்கு கங்கைகொண்ட சோழபுர நகரமைப்புதான் முன்மாதிரியாக இருந்திருக்க வேண்டுமென சில அறிஞர்கள் கருத்து தெரிவிக்கின்றனர். சேக்கிழார் இயற்றிய *பெரியபுராணம்* நூலிலும் இத்தகைய ஒற்றுமையைக் காணமுடிகிறது. சேரர், சோழர், பாண்டியர் என மூவேந்தர்களின் சிறப்பைப் பாடும் மூவர் உலாவிலும் இந்நகரைப் பற்றிய விரிவான விளக்கங்களைக் காணலாம்.  
தஞ்சைப் பெருவுடையார் கோயிலும் இக்கோயிலும் திராவிடக் கட்டிடக்கலையின் உச்சநிலையின் வெளிப்பாடாக விளங்குவதாக வல்லுநர்கள் கருதுகின்றனர். அழியாத சோழர் பெருங்கோயில்கள் என்ற பெயரில் இக்கோயில், தஞ்சை பெரிய கோயில், தாராசுரம் ஐராவதேசுவரர் கோயில் ஆகிய மூன்றும் யுனெஸ்கோ நிறுவனத்தால் பொது ஊழி உலகப்பாரம்பரியக் களப் பட்டியலில் இடம்பெற்றுள்ளன. இக்கோயில் அழியாத சோழர் பெருங்கோயில்கள் பட்டியலில் 2004-ஆம் ஆண்டு இணைக்கப்பட்டது.  
தமிழ்நாடு அரசு இந்துசமய அறநிலையத்துறையின் ஆதரவுடன், தொல்லியல்துறை 2009-ஆம் ஆண்டில் இங்கு அருங்காட்சியகம், சிற்றுண்டி விடுதிகள், கடைகள் மற்றும் கழிவறைகளை அமைத்துள்ளது. இம்மூன்று கோயில்களும் பண்பாட்டிலும் இறை வழிபாட்டிலும் இன்றளவும் உயிர்ப்புடன் விளங்குவதால் இவை "சோழர்களின் அழியாப் பெருங்கோயில்கள்" என்ற வகைப்பாட்டில் இடம்பெற்றுள்ளன. முதாலம் இராசேந்திர சோழனின் முடிசூட்டுவிழாவின் ஆயிரமாவது நினைவாண்டுத் திருவிழா ஜூலை 2014-இல் இருநாட்கள் கொண்டாடப்பட்டது.
# கங்கைகொண்ட சோழீசுவரர் கோயில்

## திருவிழாக்களும் வழிபாடும்

கங்கைகொண்ட சோழீசுவரர் கோயில் தொல்லியல்துறையால் பேணப்பட்டு வந்தாலும் தமிழ்நாட்டிலுள்ள பிற சிவன் கோயில்களில் நடைபெறுவது போன்று இக்கோயிலிலும் நாள்தோறும் நான்கு முறை சைவமுறைப்படி வழிபாடுகள் நடைபெறுகின்றன (*காலசந்தி*: காலை 8:30, *உச்சிகாலம்*: மதியம் 12:30, *சாயரட்சை*: மாலை 6:00, *அர்த்தசாமம்*: இரவு 7:30 - 8:00). ஒவ்வொரு வழிபாட்டிலும் அலங்லாரம், நெய்வேதனம், தீப ஆராதனை என மூன்று நிலைகள் உள்ளன. வார, பதினைந்து நாட்கள், மாத இடைவெளிகளிலும் சில குறிப்பிட்ட வழிபாடுகள் நடைபெறுகின்றன. ஆண்டின் அனைத்து நாட்களிலும் கோயில் நாள்தோறும் காலை 6–12:30; மாலை 4–9:00 வரை திறந்திருக்கும். இங்கு மாசியில் மகா சிவராத்திரி, ஐப்பசியில் பௌர்ணமி, மார்கழியில் திருவாதிரை நாட்களில் சிறப்பு வழிபாடுகள் நடைபெறுகின்றது. ஐப்பசித் திருவிழாவில் மூலவருக்கு அன்னாபிஷேகம் செய்யப்படுகிறது.
# கங்கைகொண்ட சோழீசுவரர் கோயில்

## வெளியிணைப்புகள்

- வேங்கடம் முதல் குமரி வரை 2/கங்கை கொண்ட சோழீச்சுரர்
- http://www.tamiltvshows.net/2014/07/the-1000th-coronation-year-of-rajendra-chola-one-of-the-greatest-kings-of-india/
# தம்புள்ளை

**தம்புள்ளை** (*'Dambulla*, ) மத்திய மாகாணத்தில் அமைந்துள்ள ஓர் நகரம் ஆகும். இது கொழும்பில் இருந்து வீதிவழியாக 148 கிலோமீட்டர் தொலைவிலும் கண்டியில் இருந்து 72 கிலோமீட்டர் தொலைவிலும் அமைந்துள்ளது. முதன்மையான சந்தியில் அமைந்துள்ள இதன் அமைவிடம் காரணமாக இலங்கையின் மரக்கறி விநியோகத்தில் தம்புள்ள முக்கிய இடம் வகிக்கின்றது.  
இங்கு சுற்றுலாப் பயணிகளைக் கவரும் இடமாக தம்புள்ளை பொற்கோயில் அமைந்துள்ளது. இங்கு 167 நாட்களில் உருவாக்கப்பட்ட பன்னாட்டுத் துடுப்பாட்ட அரங்கும்
தெற்காசியாவில் பேரு வீச்சில் காணப்படுவதான இளஞ்சிவப்பு படிகக் கற்களால் ஆன மலைகள், நா மரக் காடுகள் என்பன இங்கு முக்கியத்துவமானவை.
# தம்புள்ளை

## வரலாறு

கி.மு. 7 முதல் 3 ஆம் நூற்றாண்டு வரையான காலப்பகுதியில் இப்பகுதி மக்கள் குடியிருப்புகள் ஏற்பட்டதாகக் கருதப்படுகின்றது. குகைகளில் வரையப்பட்ட ஓவியங்கள் மற்றும் சிலைகள் என்பன கி. மு.முதலாம் நூற்றாண்டுகுரியன. ஆனால் இந்த ஓவியங்களும் சிலைகளும் 11ஆம், 12 ஆம்,18ஆம் நூற்றாண்டுகளில் புனரமைப்பு செய்யப்பட்டன. அனுராதபுர இராசதானியில் இருந்து தனது இங்கு உள்ள குகைகளில் 14 வது வயதில் நாடு கடத்தப்பட்ட பலகம்பா இங்கு உள்ள குகையில் மறைந்து வாழ்ந்தார். தம்புள்ள குகைக் கோயிலில் தவம் செய்து கொண்டிருந்த புத்த பிக்கு இவருக்கு பாதுகாப்பு அளித்து காப்பாற்றினார்.பலகம்பா தனது இராசதானிக்கு மீண்டும் திரும்பி ஆட்சிப் பீடம் ஏறியபோது பிக்குவுக்கு நன்றிசெலுத்தும் வகையில் அங்கு மலைக் கோயில் ஒன்றைக் கட்டினான்.  
தம்புள்ளைக்கு அருகில் உள்ள இப்பான்கடுவையில் 27௦௦ ஆண்டுகள் பழைமை வாய்ந்த வரலாற்றுக் காலத்துக்கு முந்திய மனித என்புக் கூடுகள் கண்டுபிடிக்கப்பட்டன. இவை மனித நாகரீகம் இங்கு புத்த சமயத்தின் வருகைக்கு முன் நிலவியமையை காட்டுகின்றது.  
இது ஆரம்பகாலத்தில் தம்பலை என அழைக்கப்பட்டது. இராச இராச சோழன், இராசேந்திர சோழன் ஆகியோர் 10ஆம் 11 ஆம் நூற்றாண்டுகளில் இப்பகுதியை ஆண்டதாக கூறப்படுகின்றது.
# தம்புள்ளை

## தம்புள்ளை பொற்கோவில்

இலங்கையில் நன்கு பராமரிக்கப்படும் குகைக் கோயில்களில் மிகப் பெரியது இதுவாகும்.குகையின் உச்சி சுற்றியுள்ள சமவெளியில் இருந்து 160m உயரமானது. மிகக் கவர்ச்சியுடைய விடயம் ஓவியங் களும் சிலைக்கும் கொண்ட 5 குகைகள் காணப்படுதல். கௌதம புத்தரின் வாழ்க்கை வரலாறுகளை சித்தரிக்கும் படங்களாக இவை உள்ளன.இங்கு மொத்தமாக 153 புத்த சிலைகளும் இலங்கை மன்னர்களின் 3 சிலைகளும் ஏனைய தெய்வங்களுக்குரிய 4 சிலைகளும் காணப்படுகின்றன. பின் குறிப்பிட்ட 4 சிலைகளில் இரண்டு இந்துக் கடவுள்களான விஷ்ணு, விநாயகர் சிலைகளாகும். இதன் மொத்தப் பரப்பளவு 2,100 m² ஆகும். சுவர்களின் புத்தரின் போதனைகளைக் காட்டும் படங்கள் வரையப்பட்டுள்ளன.
# தம்புள்ளை

## தம்புள்ளை பொற்கோவில்

### குகையின் காலக் கோடுகள்

- கி.மு.7 முதல் 3ஆம் நூற்றாண்டு: ஆரம்பக் குடியிருப்பு  
- 1ஆம் நூற்றாண்டு: ஓவியங்களும் சிலைகளும் அமைக்கப்பட்டமை  
- கி. பி 5 ஆம் நூற்றாண்டு: ஸ்துபா கட்டப்பட்டமை  
- கி.பி 12 ஆம் நூற்றாண்டு: மேலதிக சிலைகளும் இந்து கடவுள்களும்  
- கி.பி.18ஆம் நூற்றாண்டு: இன்றைய தோற்றத்தை ஒத்தது  
- கி.பி. 19 ஆம் நூற்றாண்டு: மேலதிக சிலைகள்  
- கி.பி.20 ஆம் நூற்றாண்டு:யுனஸ்கோ காப்பகப் ாபாக பிட்கடனம்
# தம்புள்ளை

## விளையாட்டு

ரங்கிரி தம்புள்ளை சர்வதேச விளையாட்டு மைதானம் இப்பிரதேசத்திற்கு பெருமைதரும் ஓர் அமிசமாகும். இது 3 0000 இருக்கைகளைக் கொண்டதாகக் குறிப்பிடப்படுகின்றன. இதன் பரப்பளவு 240000 m² ஆகும்.பன்னாட்டு மட்டத்தினாலான விளையாட்டுப் போட்டிகள் பொருளாதார முக்கியத்துவம் வாய்ந்த தம்புள்ளை நகரில் நடைபெறுவது உல்லாசப் பயணிகளைக் கவரும் உத்தியாகும்.
# தம்புள்ளை

## போருளாதார முக்கியத்துவம்

தம்புள்ளை உல்லாசப் பயணத்துறையில் முக்கியம் வாய்ந்தது. இதனால் இது சார்ந்த பொருளாதார செயற்பாடுகள் காணப்படுகின்றன. மரக்கறி விற்பனை பரிமாற்ற மையமும் இதில் காணப்படுகின்றன.
# தம்புள்ளை

## கோவில்கள்

- தம்புள்ளை பொற்கோயில்
- தம்புள்ளை பத்திரகாளி அம்மன் கோயில்
# ஆயுத உற்பத்தித் துறை

உலகிலேயே அதிகமாக தயாரிக்கப்பட்ட சுடுகலன் ஆகும்.]]
**ஆயுத உற்பத்தித் துறை** ஆயுதங்கள், இராணுவத் தொழில்நுட்பம், இராணுவ உபகரணங்கள் போன்றவற்றை உற்பத்தி செய்து விற்பனை செய்யும் தொழிலாகும். இது உலகின் மிகப்பெரிய வணிக, அரச துறைகளில் ஒன்று. இதில் ஐக்கிய அமெரிக்கா முதன்மை பெறுகின்றது. ஐக்கிய அமெரிக்காவின் Federal Budget இல் ஆயுத விற்பனை 18% ஆக இருக்கின்றது. இது மற்ற எந்த நாட்டை விடவும் மிக அதிகமானது.
# ஆயுத உற்பத்தித் துறை

## அதிகம் செலவு செய்யும் நாடுகள்

| **தர எண்** | **நாடு** | **செலவு ($ பில்லியன்.)** | **உலக பங்கு (%)** | **% GDP, 2011** |
| --- | --- | --- | --- | --- |
| 1 | align= 711.0 | align= 41.0 | align= 4.7 |  |
| 2 | align= 143.0 | align= 8.2 | align= 2.0 |  |
| 3 | align= 71.9 | align= 4.1 | align= 3.9 |  |
| 4 | align= 62.7 | align= 3.6 | align= 2.6 |  |
| 5 | align= 62.5 | align= 3.6 | align= 2.3 |  |
| 6 | align= 59.3 | align= 3.4 | align= 1.0 |  |
| 7 | align= 48.9 | align= 2.8 | align= 2.5 |  |
| 8 | align= 48.5 | align= 2.8 | align= 8.7 |  |
| 9 | align= 46.7 | align= 2.7 | align= 1.3 |  |
| 10 | align= 35.4 | align= 2.0 | align= 1.5 |  |
| **உலக மொத்தம் ** | '1735''' | '74.3''' | '2.5''' | } |  
: SIPRI மதிப்பீடுகள்
# ஆயுத உற்பத்தித் துறை

## மேலும் பார்க்க

- தனியார் போர்ப்படை நிறுவனம்
# லசித் மாலிங்க

**சபரமாது லசித் மாலிங்க** (**Separamadu Lasith Malinga**,பிறப்பு:ஆகஸ்ட் 28, 1983 காலி, இலங்கை)அல்லது சுருக்கமாக **லசித் மாலிங்க** இலங்கைத் துடுப்பாட்ட அணியின் வீரர் மற்றும் ஒருநாள் ,இருபது 20 போட்டிகளின் முன்னாள் தலைவர் ஆவர். இவர் சிறப்பு அதிவேகப் பந்து வீச்சாளராக அணியில் இடம் பிடித்துள்ளார். இவரது பந்துவீச்சு பாணி காரணமாக "சிலிங்க மாலிங்க" என்ற புனைப்பெயரால் அழைக்கப்படுகிறார். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் அனைத்துக் காலத்திற்குமான சிறந்த பந்துவீச்சாளர்களில் ஒருவராகக் கருதப்படுகிறார்.  
பன்னாட்டு இருபது20 போட்டிகள் அதிக இலக்குகள் வீழ்த்திய பந்துவீச்சாளர்களின் பட்டியலில் இரண்டாவது இடம் பிடித்துள்ளார். முதலிடத்தில் பாக்கித்தான் துடுப்பாட்ட அணியின் சாகித் அஃபிரிடி உள்ளார். 2014 ஐசிசி உலக இருபது20 தொடரில் இவரின் தலைமையிலான இலங்கை அணி கோப்பையை வென்றது. மேலும் 2007 துடுப்பாட்ட உலகக்கிண்ணம், 2011 துடுப்பாட்ட உலகக்கோப்பை மற்றும் 2009 ஐசிசி உலக இருபது20 , 2012 ஐசிசி உலக இருபது20 போட்டித் தொடர்களில் இறுதிச் சுற்றுக்குச் சென்ற இலங்கை அணியில் இவர் இடம்பெற்றிருந்தார். மார்ச் 7, 2016 வரை இவர் பன்னாட்டு இருபது20 போட்டிகளுக்கு தலைவராக இருந்துள்ளார். இவருக்கு காயம் ஏற்பட்டதனால் தலைவர் பதவியில் இருந்து விலகினார்.
# லசித் மாலிங்க

## குறிப்பிடத்தக்க அம்சங்கள்

இவர் பொதுவாக 140 தொடக்கம் 150 கிலோமிட்டர்/மணித்தியாலத்திற்கு என்ற வேகத்தில் பந்துவீசுவார். இவர் மார்ச் 28, 2007 இல் புரொவிடன்ஸ் மைதானத்தில் நடைபெற்ற 2007 துடுப்பாட்ட உலகக்கிண்ணம் போட்டியில் *சூப்பட் எட்டு* போட்டியில் தென்னாபிரிக்கத் துடுப்பாட்ட அணிக்கு எதிராக நான்கு தொடர்ச்சியான பந்துப்பரிமாற்றத்தில் நான்கு இலக்குகளை வீழ்த்தினார்.
# லசித் மாலிங்க

## சர்வதேச போட்டிகள்

### தேர்வுத் துடுப்பாட்டம்

சூலை 1, 2004 இல் டர்வினில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் டேரன் லீமனை இருமுறையும், அடம் கில்கிறிஸ்ற், டேலியன் மார்ட்டின், ஷேன் வோர்ன் மற்றும் மைக்கேல் காஸ்புரோவிஸ் ஆகிய ஆறு இலக்குகளை வீழ்த்தினார். இவர் ஆத்திரேலிய அணியினருடன் நட்பு பாராட்டும் விதமாக நடந்துகொண்டார். இதனால் இவருக்கு அடம் கில்கிறிஸ்ற் அடிக்கட்டை ஒன்றை பரிசாக கொடுத்தார்.
# லசித் மாலிங்க

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

2004 ஆம் ஆண்டில் நடைபெற்ற ஆசிய கோப்பைத் தொடரில் ஐக்கிய அரபு அமீரகத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 123 ஆவது வீரராக இவர் அறிமுகமானார். இந்தப் போட்டியில் 39 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். இந்தப் போட்டியில் 116 ஓட்டங்கள் வித்தியாசத்தில் இலங்கை அணி வெற்றி பெற்றது.
# லசித் மாலிங்க

## உள்ளூர்ப் போட்டிகள்

இந்தியன் பிரீமியர் லீக் தொடர்களில் இவர் மும்பை இந்தியன்ஸ் அணிக்காக இவர் விளையாடி சிறப்பான பக்களிப்பை அளித்தார். சச்சின் டெண்டுல்கர். இவர் மும்பை இந்தியன்ஸ் அணியின் சக்கரமாக உள்ளார் என இவரைப்பற்றி கூறியுள்ளார். மேலும் முன்னாள் தென்னாப்பிரிக்க வீரரான ஷான் பொலொக் இந்தத் தொடரின் முதல் பருவத்தில் இந்த அணியின் தலைவராக இருந்தார். இந்தியன் பிரீமியர் லீக் தொடரின் நான்காவது பருவத்தில் டெல்லி டேர்டெவில்ஸ் அணிக்கு எதிரான போட்டியில் இவர் ஐந்து இலக்குகளை வீழ்த்தி அந்த அணியை 95 ஓட்டங்களுக்குள் வீழ்த்த உதவினார்.  
டிசம்பர் 2012 இல் பெர்த் ஸ்கார்செர்ஸ் அணிக்கு எதிரான போட்டியில் இவர் மெல்போர்ன் ஸ்டார்ஸ் அணிக்காக விளையாடினார். அந்தப் போட்டியில் இவர் 7 ஓட்டங்களை விட்டுக் கொடுத்து 6 இலக்குகளைக் கைப்பற்றினார். பிக்பாஷ் லீக் போட்டியில் 6 இலக்குகள் வீழ்த்தியவர் எனும் சாதனையைப் படைத்தார்.  
-
# திலகரத்ன டில்சான்

**திலகரத்ன டில்சான்** (*Tillakaratne Dilshan*, பிறப்பு 14 அக்டோபர், 1976, களுத்துறை). இவர் ஓர் வலக்கைத் துடுப்பாட்ட வீரர் ஆவர். இவரின் இயற்பெயர் ருவான் முகமது டில்சான் (Tuwan Mohamad Dilshan) ஆகும்.
# திலகரத்ன டில்சான்

## தேர்வுத் துடுப்பாட்ட சதங்கள்

பின்வரும் அட்டவணை திலகரட்ன டில்சானின் தேர்வுத் துடுப்பாட்ட சதங்களின் சுருக்க வடிமாகும்
- ஓட்டங்கள்" நிடலில் * என்பது ஆட்டமிழக்காமல் என்பதைக் குறிக்கிறது.  
| ஓட்டங்கள் | ஆட்டங்கள் | எதிர் | நகரம்/நாடு | இடம் | ஆண்டு |  |
| --- | --- | --- | --- | --- | --- | --- |
| **[1]** | 163* | 2 | ஹராரே, சிம்பாப்வே | ஹராரே விளையாட்டுக்கழகம் | 1999 |  |
| **[2]** | 100 | 11 | கண்டி, இலங்கை | அஸ்கிரியா அரங்கம் | 2003 |  |
| **[3]** | 104 | 13 | காலி, இலங்கை | காலி பன்னாட்டு அரங்கம் | 2004 |  |
| **[4]** | 168 | 27 | கொழும்பு, இலங்கை | பாக்கியசோதி சரவணமுத்து அரங்கம் | 2005 |  |
| **[5]** | 125 | 46 | கொழும்பு, இலங்கை | சிங்களவர் விளையாட்டுக் கழக அரங்கம் | 2008 |  |
| **[6]** | 162 | 50 | சிட்டகொங், வங்காளதேசம் | சிட்டகொங் கோட்ட விளையாட்டரங்கம் | 2009 |  |
| **[7]** | 143 |  |  |  |  |  |
| **[8]** | 145 | 52 | லாகூர், பாக்கித்தான் | கடபி அரங்கம் | 2009 |  |
| **[9]** | 123* | 56 | காலி, இலங்கை | காலி பன்னாட்டு அரங்கம் | 2009 |  |
| **[10]** | 112 | 58 | அகமதாபாத், இந்தியா | சர்தார் பட்டேல் அரங்கம் | 2009 |  |
| **[11]** | 109 | 60 | மும்பை, இந்தியா | பிராபோர்ன் விளையாட்டரங்கம் | 2009 |  |
| **[12]** | 193 | 68 | இலண்டன், இங்கிலாந்து | இலார்ட்சு துடுப்பாட்ட மைதானம் | 2011 |  |
| **[13]** | 101 | 80 | காலி, இலங்கை | காலி பன்னாட்டு அரங்கம் | 2012 |  |
| **[14]** | 121 | 81 | கொழும்பு, இலங்கை | சிங்களவர் விளையாட்டுக் கழக அரங்கம் | 2012 |  |
| **[15]** | 147 | 83 | ஹோபார்ட், ஆஸ்திரேலியா | Bellerive Oval | 2012 |  |
| **[16]** | 126 | 86 | காலி, இலங்கை | காலி பன்னாட்டு அரங்கம் | 2013 | } |
# திலகரத்ன டில்சான்

## சர்வதேச ஒரு நாள் துடுப்பாட்ட சதங்கள்

| ஓட்டங்கள் | ஆட்டங்கள் | எதிர் | நகரம்/நாடு | இடம் | ஆண்டு |
| --- | --- | --- | --- | --- | --- |
| **[1]** | 116 | 94 | அம்ச்டேல்வீன், நெதர்லாந்து | வி.ஆர்.எ மைதானம் | 2006 |
| **[2]** | 137* | 155 | லாகூர், பாக்கித்தான் | கடபி அரங்கம் | 2009 |
| **[3]** | 106 | 164 | சென்டோரியன், தென்னாப்பிரிக்கா | சூப்பர் விளையாட்டுப் பூங்கா | 2009 |
| **[4]** | 160 | 167 | ராஜ்கோட், இந்தியா | மாதவராவ் ஸ்கின்டியா துடுப்பாட்ட மைதானம் | 2009 |
| **[5]** | 123 | 168 | நாக்பூர், இந்தியா | விதர்பா துடுப்பாட்ட கழக மைதானம் | 2009 |
| **[6]** | 104 | 172 | மிர்பூர் தாணா, டாக்கா, வங்காளதேசம் | சேர்-இ-பங்களா துடுப்பாட்ட அரங்கம் | 2010 |
| **[7]** | 108* | 179 | ஹராரே, சிம்பாப்வே | ஹெரரே விளையாட்டுக் கழகம் | 2010 |
| **[8]** | 110 | 188 | தம்புள்ளை, இலங்கை | இரங்கிரி தம்புள்ளை பன்னாட்டு துடுப்பாட்ட அரங்கம் | 2010 |
| **[9]** | 144 | 199 | கண்டி, இலங்கை | முத்தையா முரளிதரன் பன்னாட்டுத் துடுப்பாட்ட அரங்கம் | 2011 |
| **[10]** | 108* | 201 | கொழும்பு, இலங்கை | ஆர். பிரேமதாச அரங்கம் | 2011 |
| **[11]** | 160* | 231 | ஹோபார்ட், ஆஸ்திரேலியா | Bellerive Oval | 2012 |
| **[12]** | 106 | 234 | அடிலெயிட், ஆஸ்திரேலியா | Adelaide Oval | 2012 |
| **[13]** | 119* | 240 | கண்டி, இலங்கை | முத்தையா முரளிதரன் பன்னாட்டுத் துடுப்பாட்ட அரங்கம் | 2012 |
| **[14]** | 102* | 250 | கண்டி, இலங்கை | முத்தையா முரளிதரன் பன்னாட்டுத் துடுப்பாட்ட அரங்கம் | 2012 |
| **[15]** | 113* | 256 | அம்பாந்தோட்டை, இலங்கை | மகிந்த ராசபக்ச பன்னாட்டுத் துடுப்பாட்ட அரங்கம் | 2013 |
| **[16]** | 125 | 258 | கண்டி, இலங்கை | முத்தையா முரளிதரன் பன்னாட்டுத் துடுப்பாட்ட அரங்கம் | 2013 |
| **[17]** | 115* | 266 | கண்டி, இலங்கை | முத்தையா முரளிதரன் பன்னாட்டுத் துடுப்பாட்ட அரங்கம் | 2013 |
# திலகரத்ன டில்சான்

## புதிய தரவுகள் 12. பெப்ரவரி 2011 உள்ளபடி

**இதுவரை விளையாடியுள்ள உலகக் கிண்ணப் போட்டிகள்: 11**
- விளையாடிய இனிங்ஸ்: ஒன்பது
- ஆட்டமிழக்காமை: 2
- ஓட்டங்கள்: 217
- கூடிய ஓட்டம்: 58
- சராசரி: 31.00
- 100கள்: 0
- 50கள் :1
**இதுவரை விளையாடியுள்ள ஒருநாள் சர்வதேச போட்டிகள்: 194**
- விளையாடிய இனிங்ஸ்: 170
- ஆட்டமிழக்காமை: 29
- ஓட்டங்கள் :4956
- கூடிய ஓட்டம் 160
- சராசரி: 35.14
- 100 கள்: 8
- 50கள்: 20  
** இதுவரை விளையாடியுள்ள ஏ- தர போட்டிகள்: 289**
- விளையாடிய இனிங்ஸ்: 259
- ஆட்டமிழக்காமை: 42
- ஓட்டங்கள்: 8283
- கூடிய ஓட்டம்: 188
- சராசரி: 38.17,
- 100கள்: 15
- 50கள்: 40.
# சராவதி ஆறு

**சராவதி ஆறு** (*Sharavati* ) இந்தியாவின் கர்நாடக மாநிலத்தில் பாயும் ஓர் ஆறு ஆகும். இது தீர்த்தஹள்ளி வட்டத்தில் (தாலூக்காவில்) அம்புதீர்த்தா என்னும் இடத்தில் உற்பத்தி ஆகிறது. பின் மேற்குத் தொடர்ச்சி மலையின் ஊடாகப் பாய்ந்து செல்கிறது. ஜோக் அருவியும் இப்பகுதியில் தான் உருவாகிறது. பின் இந்த ஆறு ஹொனேவர் என்னும் இடத்தில் அரபிக் கடலில் கலக்கிறது.  
லிங்கன்மக்கி அணை இவ்வாற்றின் மீது பிரித்தானியர்களால் கட்டப் பட்டது. இரு நீர்மின் நிலையங்களும் இதன் மீது கட்டப்பட்டுள்ளன.  
சராவதி ஆற்றுப் படுகை பல்லுயிர் வளம் நிறைந்தது.
# ஏப்ரல் முட்டாள்கள் நாள்

**ஏப்ரல் முட்டாள்கள் நாள்** (*April Fools' Day* or *All Fools' Day*) என்பது ஏப்ரல் முதலாம் நாள் உலகம் முழுவதும் நகைச்சுவைக்காக கொண்டாடப்படும் ஒரு நாளாகும். இந்த நாளில் ஒருவரை ஒருவர் நகைச்சுவையாக ஏமாற்றி, பாதிக்கப்பட்டவர்களை *ஏப்ரல் முட்டாள்கள்* என்று அழைக்கிறார்கள். இந்த நாள் 19-ஆம் நூற்றாண்டு முதல் அறியப்பெற்றதாக இருந்தாலும், ஒவ்வொரு நாட்டிலும் இந்த நாள் பொது விடுமுறை அன்று.
# ஏப்ரல் முட்டாள்கள் நாள்

## வரலாறு

இந்நாள் எவ்வாறு, எப்போது ஆரம்பமானது என்பது குறித்த தெளிவான வரலாறு இல்லாதபோதும் பிரான்ஸ் நாட்டிலேயே இது முதன்முதலில் பின்பற்றப்பட்டது எனத் தெரிகிறது.  
16ம் நூற்றாண்டு வரை ஐரோப்பாவின் பல நாடுகளில் ஏப்ரல் 1 அன்றே புத்தாண்டு நாள் கொண்டாடப்பட்டு வந்தது. பின்னர் 1562 ஆம் ஆண்டளவில், அப்போதைய போப்பாண்டவரான 13வது கிரகரி என்பவர் பழைய ஜூலியன் ஆண்டுக் கணிப்பு முறையை ஒதுக்கி, புதிய கிரேகோரியன் ஆண்டுக் கணிப்பு முறையை நடைமுறைப்படுத்தினார். இதன்படி, ஜனவரி 1 அன்றுதான் புத்தாண்டு தொடங்குகிறது.  
எனினும், இந்தப் "புதிய" புத்தாண்டு நாளை ஐரோப்பிய தேசங்களும், அவற்றின் மக்களும் உடனேயே ஏற்றுக் கொள்ளவில்லை. அதற்குச் சில காலம் ஆனது. பிரான்ஸ் 1852 ஆம் ஆண்டிலும், ஸ்கொட்லாந்து 1660 ஆம் ஆண்டிலும், ஜெர்மனி, டென்மார்க், நோர்வே போன்ற நாடுகள் 1700 ஆம் ஆண்டிலும், இங்கிலாந்து 1752 ஆம் ஆண்டிலும், இந்தப் புதிய புத்தாண்டு நாளை அலுவல் முறைப்படி ஏற்றுக் கொண்டன.  
புதிய வழக்கத்தை ஏற்றுக் கொண்டு ஜனவரி முதலாம் திகதியை புத்தாண்டாகக் கொண்டாடத் தொடங்கிய மக்கள், இந்த பழைய வழக்கத்தைப் பேணி ஏப்ரல் மாதம் முதல் தேதியில் புத்தாண்டைக் கொண்டாடுபவர்களை ஏப்ரல் முட்டாள்கள் என்று அழைக்கத் தொடங்கினார்கள். இதிலிருந்து *ஏப்ரல் முட்டாள்கள் நாள்* தொடங்கிற்று எனும் கருத்து பரவலாக நிலவுகிறது. ஆனால், இதற்கு சான்றுகள் ஏதுமில்லை.  
1582 ஆம் ஆண்டுக்கு முன்னரேயே 1508 ஆம் ஆண்டில் பிரான்ஸ் தேசத்தில் முட்டாள்கள் நாள் கொண்டாடப்பட்டு வந்துள்ளது என்பதற்குச் சான்றுகள் உள்ளன. அதேபோல், டச்சு மொழியிலும் 1539 ஆம் ஆண்டுக் காலப்பகுதியில் முட்டாள்கள் நாள் பற்றிச் சொல்லப்பட்டிருப்பதை அறியக் கூடியதாக உள்ளது.  
1466-ஆம் ஆண்டு, மன்னன் பிலிப்பின் அரசவை விகடகவி, பந்தயம் ஒன்றில் வென்று மன்னனையே முட்டாளாக்கிய நாள் ஏப்ரல் முதலாம் நாள் என்றும் கூறப்படுகிறது.
# மான்

**மான்** பாலூட்டி வகையைச் சேர்ந்த இரட்டைப்படைக் குளம்பிகள் வரிசையைச் சேர்ந்த ஒரு காட்டு விலங்கு. அறிவியலில் மான் இனத்தை **செர்விடே** (*Cervidae*) என்பர். இவை இலைதழைகளை உண்ணும் இலையுண்ணி விலங்காகும். மான் ஆடு மாடுகள் போல உண்ட உணவை இருநிலைகளில் செரிக்கும் அசைபோடும் விலங்குகள் வகையைச் சேர்ந்தது. மான்கள் உலகில் ஆஸ்திரேலியாவும் அண்டார்டிக்காவும் தவிர மற்ற எல்லா இடங்களிலும் வாழ்கின்றன. பார்ப்பதற்கு மிகவும் சாதுவாக இருக்கும். மான்களில் புள்ளிமான், சருகுமான், சம்பார் மான் என நிறைய வகைகள் உள்ளன. கனடாவிலும் சைபீரியா முதலிய வடநிலப் பகுதிகளிலும் வாழும் மூசு அல்லது எல்க் என்னும் காட்டுமான் தான் உலகிலேயே மிகப்பெரிய மான் இனம் ஆகும். இவற்றின் ஆண் மூசு, 2 மீட்டர் உயரமும் 540 – 720 கிலோ கிராம் (1200–1600 பவுண்டு) எடையும் உள்ள மிகப்பெரிய விலங்காகும்.  
மான்களில் பொதுவாக ஆண் மான்கள் மட்டுமே அழகான கொம்புகளைக் கொண்டிருக்கும். கொம்புகள் கிளைத்து இருப்பதால் ஆண்மானுக்கு *கலை* என்று பெயர் பெண்மானுக்கு சிறிய கொம்புகளோ அல்லது அவை இல்லாமலோ இருக்கும். பெண்மானுக்குப் *பிணை* என்று பெயர். மானின் குழந்தைக்கு (குட்டிக்கு), *மான்மறி* என்று பெயர்.  
இந்தியாவில் நிறைய மலைப்பகுதிகளில் பல வகையான மான்கள் காணப்படுகின்றன. மான்கள் அழிந்துவரும் இனமாக வகைப்படுத்தப்பட்டு அவற்றை வேட்டையாடுவதை இந்திய அரசு தடை செய்துள்ளது.
# மான்

## உயிரியியல்

### உணவு

மான்கள் இலை தழைகளையே முதன்மை உணவாகக் கொள்கின்றன. இவற்றின் வயிறு சிறிதாகவும் மற்ற அசைபோடும் விலங்குகளைப் போல சிறப்பமைப்புகளைப் பெறாமலும் உள்ளது. மேலும் இவற்றுக்கு ஊட்டச்சத்துக்கள் அதிகம் தேவைப்படுகிறது. எனவே மாடு செம்மறி ஆடு போன்ற விலங்குகள் உண்பதைப்போல சத்துக்குறைவான நார்ச் சத்து நிறைந்த உணவை இவை தின்பதில்லை. சத்து நிறைந்த துளிர்கள், புற்கள், பழங்கள் போன்றவற்றை உண்கின்றன. இவற்றின் கொம்பு வளர்ச்சிக்கு கால்சியமும் பாசுப்பேட்டும் மிகவும் தேவையாக இருக்கிறது
# மான்

## உயிரியியல்

### இனப்பெருக்கம்

மான்களில் குட்டிகளைத் தாய் மானே வளர்க்கிறது. மானின் சினைக்காலம் பத்து மாதங்கள். மான்கள் ஆகத்து முதல் திசம்பர் வரையில் இணை சேர்கின்றன. ஒன்று அல்லது இரண்டு குட்டிகள் ஈனும். அரிதாக மூன்று குட்டிகளும் ஈனுவது உண்டு. மான் குட்டி பிறந்த 20 நிமிடங்களிலேயே நிற்க முடிகிறது. மேலும் ஒரு வாரம் குட்டிகள் புற்களுக்குள் மறைந்து வாழும். பின்னர் தாயுடன் நடக்கத் தொடங்கும். குட்டிகள் தாயுடன் ஓராண்டு வரை வாழும். ஆண் குட்டிகள் அதன் பின் தன் தாயை மீண்டும் சந்திப்பதில்லை. ஆனால் பெண் குட்டிகள் வளர்ந்து தங்கள் குட்டிகளுடன் வந்து கூட்டமாக வாழக்கூடும்.
# மான்

## கொம்புகள்

நீர் மானைத் தவிர மற்ற மானினங்கள் அனைத்திலும் ஆண் மான்களுக்குக் கொம்புகள் உண்டு. பெண் மான்களுக்குப் பொதுவாக கொம்புகள் இல்லை எனினும் சில இனங்களில் சிறிய கொம்புகள் உள்ளன.  
கலையின் (கலை = ஆண்மான்) கொம்பு அதன் சமூக மதிப்பு நிலையைக் காட்டுகிறது. எடுத்துக்காட்டாக பெரிய கொம்புகளை உடைய மான்கள் அதன் கூட்டத்தில் உயர்ந்த நிலையில் இருக்கிறது. மேலும் அதன் கொம்புகள் விழுவதும் தள்ளப்போகிறது. கொம்புகள் மானின் மரபணுத் தரத்தையும் காட்டுகின்றன. பெரிய கொம்புகளை உடைய கலைகளின் நோய் எதிர்ப்புத் திறனும் தன் இனத்தைப் பெருக்கும் திறனும் மிகுதியாக இருக்கும்.
# புறா

**புறா** முட்டையிட்டுக் குஞ்சு பொரிக்கும் பறவையினத்தைச் சேர்ந்த உயிரினமாகும். உயிரின வகைப்பாட்டில் இது கொலம்பிடே (Columbidae) குடும்பத்தைச் சேர்ந்தது. இக்குடும்பத்தில் ஏறத்தாழ 310 வகை இனங்கள் உள்ளன.
# புறா

## பரவல் மற்றும் வாழ்விடம்

புறாக்கள் உலகெங்கிலும் அதிகமாகக் காணப்படுகின்றன என்றாலும், சகாரா பாலைவனம், ஆர்க்டிக், அண்டார்க்டிக் பகுதிகளில் இவை காணப்படுவதில்லை. வெப்ப மண்டலக் காடுகளில் இவை அதிகம் வசிக்கின்றன. மேலும் இவை வெப்பப்புல்வெளிகள்(சவானாக்கள்), பிற புல்வெளிகள், சில பாலைவனங்கள், மிதவெப்ப மற்றும் சதுப்புநிலக் காடுகள் , வட்டப்பவளத்திட்டுகளில் உள்ள சரளை மற்றும் மலட்டு நிலங்கள் போன்றவற்றிலும் வசிக்கின்றன. புறாக்கள் பல்வேறு வேறுபட்ட அளவுகளில் காணப்படுகின்றன. நியூகினியாவைச் சேர்ந்த க்ரோண்ட் புறாக்கள் அளவில் பெரியவை. இரண்டு முதல் நான்கு கிலோ எடையுடையவை. மிகச் சிறியவை ஜெனஸ் கொலம்பினா என்ற இனத்தைச் சேர்ந்தவை ஆகும். இவை சுமார் 22 கிராம் எடை உடையவை.
# புறா

## உடற்கூற்றியல் விளக்கம்

### உடலமைப்பும் உறுப்புகளும்

புறாக்கள் பறக்கும் திறனுடைய பறவைகள். இவற்றின் உடல் முழுவதும் பறத்தலுக்கென மாறுபட்டுள்ளது. இவை பறத்தலுக்கென இறகுகள் , அலகு , கால் அமைப்பு போன்றவற்றைப் பெற்றுள்ளன. புறாக்கள் கதிர் வடிவம் உடையவை. இவற்றின் அளவு 20-25 செமீ ஆகும். உடலானது தலை, கழுத்து, நடுவுடல், வால் எனும் பகுதிகளையுடையது. உருண்டை வடிவத் தலைப்பகுதி முன்புறத்தில் கூர்மையான அலகுப் பகுதியைக் கொண்டுள்ளது. அலகுகளின் மேல்புறத்தில் தடித்த ராம்போதீக்கா எனும் உறை உள்ளது. மேல் அலகின் அடிப்புறத்தில் இணை நாசித்துவாரங்கள் உள்ளன. அவற்றைச் சுற்றிலும் அலகுப்பூ எனும் பருத்த தோல் பகுதி உள்ளது. ஓர் இணைக் கண்கள் உண்டு. கண்கள் சற்றுப் பெரியவை. கண்களின் பாதுகாப்பிற்கு மேல்-கீழ் இமைகளும் சிமிட்டுமென்றகடு அல்லது நிமிட்டுச்சவ்வு என்றழைக்கப்படும் மென்படலமும் உள்ளன. கண்களின் பின்புறம் இணை செவித்துவாரங்கள் உண்டு. இவை உள்ளாக செவிப்பறையில் திறந்துள்ளன. நீண்ட கழுத்து உண்டு. நடுவுடல் பகுதியில் ஓரிணை இறக்கைகளும் கால்களும் உள்ளன. உடலின் பின் முனையில் பொதுக் கழிவாய்த் துளையும் அதனைத் தொடர்ந்து வால் பகுதியும் உள்ளன. வால் பகுதியில் கோதுசுரப்பி எனும் எண்ணெய்ச் சுரப்பிகள் உள்ளன. இவை சுரக்கும் எண்ணெய்ப் பொருள் இறகுகளை அலகினால் நீவிவிட்டுப் பாதுகாக்க உதவும்.
# புறா

## உடற்கூற்றியல் விளக்கம்

### இறகுகள்

புறாக்களின் உடலில் மூன்று வகை இறகுகள் உண்டு. அவை
1. இறக்கை இறகுகள்
1. உருவ இறகுகள்
1. இழை இறகுகள்
இறக்கையில் 23 இறக்கை இறகுகள் உள்ளன. இதில் மேல்கையில் இணைந்துள்ள 11இறகுகள் முதனிலை இறகுகள் எனப்படும். நடுக்கையில் இணைந்துள்ள 12 இறகுகள் இரண்டாம் நிலை இறகுகள் எனப்படும். வால் பகுதியில் 12 இறகுகள் உண்டு. இவை விசிறி வடிவில் இணைக்கப்பட்டுள்ளன.
உருவ இறகுகள் சற்றுச் சிறியவை, மென்மையானவை. இவை உடலின் வெப்பத்தைப் பாதுகாக்கும்.
இழை இறகுகள் மிகவும் மென்மையானவை ஆகும்.
# புறா

## வாழ்க்கைப் பழக்கவழக்கங்கள்

### உணவு

இது தானிய வகைகளை உணவாக உண்ணும் பயிறுண்ணிப் பறவை ஆகும். இது விதைகள், பழங்கள், செடிகள் போன்றவற்றையும் உட்கொள்ளுகின்றது.பறவைகளிலேயே புறா மட்டுமே தண்ணீரைத் தன் அலகால் உறிஞ்சிக் குடிக்கும் பழக்கமுடையது என்றும் சொல்லப்படுவதுண்டு.
பழங்கள் போன்றவை அல்லாது பிறவற்றை உண்ணும் புறாக்களும் உண்டு. நிலப்புறாக்கள், காடைகள் ஆகியவை புழுக்கள், பூச்சிகள் போன்றவற்றை விரும்பி உட்கொள்ளுகின்றன. பவளத்திட்டுப் பழந்திண்ணிப் புறா ஊர்வனவற்றையும் ஆரஞ்சுப் புறாக்கள் நத்தைகளையும் உண்கின்றன.
# புறா

## வாழ்க்கைப் பழக்கவழக்கங்கள்

### கூடு

புறாக்கள் மரங்களில் குச்சிகள் மற்றும் குப்பைகளை வைத்துக் கூடு கட்டுகின்றன. இவை ஒன்று அல்லது இரண்டு முட்டைகள் இடுகின்றன. ஆண், பெண் புறாக்கள் குஞ்சுகளை கவனித்துக்கொள்ளுகின்றன. குஞ்சுகள் 7 முதல் 27 நாட்களில் கூட்டை விட்டு வெளியே வருகின்றன. பாறைப் புறாக்கள் சற்றே வித்தியாசமாக இறந்த பறவையுடன் உடலுறவு கொள்ள முயல்கின்றன.
# புறா

## வகைகள்

புறாக்களில் பலவகையான புறாக்கள் இருக்கின்றன. அலங்கார புறாக்களில் நிறைய வகைகள் உள்ளன இவைகள் பார்பதற்கு மிகவும் அழகாக இருப்பதால் இவைகளை அதிகமாக விரும்பி வளர்கின்றனர்.
# புறா

## புறாக்களின் அழிவும் அவற்றைப் பாதுகாத்தலும்

பல புறாக்கள் எண்ணிக்கையில் அதிகமாகி இருப்பினும் புறாக்களின் 10 வகைகள் அழிந்து, தற்போது இல்லாமல் போய் விட்டன. அவற்றுள் டூடூ(Dodo) போன்ற புறா வகைகள் அடக்கம். தற்காலத்தில் 59 புறா வகைகள் அழிவின் விழும்பில் உள்ளன. இவற்றுள் பெரும்பாலானவை வெப்ப மண்டலக் காடுகளிலும் தீவுகளிலும் வாழ்கின்றன.இவை கொன்றுண்ணிகள், வாழ்விட அழிவு, வேட்டையாடுதல் போன்றவற்றால் அச்சுறுத்தப்படுகின்றன. தற்போது இவ்வினத்தைப் பாதுகாக்க பல்வேறு சட்டங்களை அரசுகள் அமல் படுத்தியுள்ளன.
# புறா

## தூது மற்றும் பந்தயம்

மன்னர்கள் காலத்தில் கடிதப்போக்குவரத்து மற்றும் தூது ஓலை அனுப்புவதற்கு நன்கு பயிற்சிகொடுத்துப் பழக்கப்பட்ட புறாக்கள் பயன்படுத்தப்பட்டன. இந்தியாவின் ஒடிசா மாநில காவல் துறையில் 1946-ஆம் ஆண்டிலிருந்து புறாக்கள் தகவல் தொடர்பு இல்லாத இடங்களுக்கு செய்திகள் கொண்டு செல்ல பயன்டுத்தப்பட்டு வருகிறது.தமிழ்நாட்டில் இப்போதும் புறாக்களுக்கான பந்தயம் நடைபெறுகிறது. பழக்கப்பட்ட புறாக்கள் வெகுதொலைவில் கொண்டுவிடப்பட்டு அவை தங்கள் கூட்டுக்குத் திரும்பி வரும் நேரத்தை வைத்து இப்பந்தயங்கள் நடத்தப்படுகின்றன.இது வீட்டிலும் செல்லப்பறவையாக வளர்க்கப்படுகிறது. வீட்டில் வளர்க்கப்படும் புறாக்கள் உருவத்தில் சிறியனவாகவும் சாதுவாகவும் காணப்படும். காட்டுப்புறாக்கள் உருவத்தில் சற்றுப்பெரியவை.
# புறா

## மதங்களில் புறாக்கள்

எபிரேய விவிலியத்தில் விலையுயர்ந்தவற்றைக் கடவுளுக்குப் படைக்க முடியாத மக்கள் புறாக்களைப் பலியிட்டுப் படைப்பது ஏற்றுக்கொள்ளப்படும் எனத் தெரிவிக்கப்பட்டு உள்ளது. இயேசுவின் உயிர்த்தெழுப்புக்குப் பின்னர் அவரது பெற்றோர் புறாவைப் பலியிட்டு இறைவனுக்குப் படைத்ததாகக் கூறப்படுகிறது.நபிகள் நாயகத்திற்கு உதவிய காரணத்தால், இசுலாமிய மதத்திலும் புறாக்கள் மிகவும் மதிக்கப் படுகின்றன. இந்து மதத்திலும் புறாக்களுக்கு உணவளித்தல் புண்ணியச் செயலாகக் கருதப்படுகிறது.
# புறா

## குறியீடாகப் புறாக்கள்

இசுரேலியக் கடவுள் அசெரா, உரோமானியக் கடவுள் வீனஸ், போர்சுனேட்டா, போன்பேசியக் கடவுள் தனித் ஆகியோரினை பிரதிநிதித்துவம் செய்யும் குறியீடாகப் புறாக்கள் பயன்படுத்தப்பட்டன. கிறித்தவத்தில் புறாக்களின் அலகில் தாங்கப்பட்ட ஒலிவ் இலைக் கொத்துக்கள் சமாதானத்தின் குறியீடாகக் கருத்தப்படுகின்றன.  
அரிசி இரண்டில், கோதுமையை மட்டும் உண்ணும்|]]
# புறா

## மனிதர்களும் புறாவும்

### இராணுவம்

முதலாம் மற்றும் இரண்டாம் உலகப்போர்களில் புறா பயன்படுத்தப்பட்டுள்ளது. குறிப்பாக ஆஸ்திரேலியா, பிரித்தானியா, பிரான்சு, செருமனி, அமெரிக்கா ஆகிய நாடுகளியே புறாக்கள் போரின் போது பரவலாகப் பயன்படுத்தப்பட்டுள்ளன. இரண்டாம் உலகப் போரில் வழங்கப்பட்ட பங்களிப்புக்களுக்காக 32 புறாக்களுக்கு டிக்கின் பதக்கம் வழங்கி கௌரவிக்கப்பட்டது.
# புறா

## மனிதர்களும் புறாவும்

### உணவாக

புறாக்களில் ஒரு சில உணவாக எடுத்துக்கொள்ளப்பட்டாலும், அனைத்துப் புறா வகைகளும் உண்ணக்கூடியவையே ஆகும். புறா இறைச்சியில் மார்பு இறைச்சியே மிகவும் சுவையானதாகும். பண்டைய மத்திய கிழக்கு, பண்டைய உரோம், மத்திய ஐரோப்பா ஆகிய காலப்பகுதிகளில் இருந்தே வேட்டையாடப்பட்ட அல்லது வீட்டில் வளர்க்கப்பட்ட புறாக்கள் உணவாக எடுத்துக்கொள்ளப்படுகின்றன. யூதர்கள், அசாமியர்கள், அரேபியர்களின் உணவில் புறா பொதுவாக எடுத்துக்கொள்ளப்படுகின்றது. ஆசியர்களில், இந்தோனேசியரும், சீனரும் புறாக்களை உண்கின்றனர்.
# விக்கிப்பீடியா:ஆண்டு நிறைவுகள்/ஏப்ரல் 2

**ஏப்பிரல் 2**: பன்னாட்டுக் குழந்தைகளின் புத்தக நாள், உலக மதியிறுக்க விழிப்புணர்வு நாள்
- 1800 &ndash; லுடுவிக் வான் பேத்தோவன் தனது முதலாவது சிம்பொனியை வியன்னாவில் அரங்கேற்றினார்.
- 1900 &ndash; புவேர்ட்டோ ரிக்கோவுக்கு மட்டுப்படுத்தப்பட்ட சுயாட்சி வழங்கும் தீர்மானம் அமெரிக்க சட்டமன்றத்தில் நிறைவேற்றப்பட்டது.
- 1976 &ndash; இளவரசர் நொரடோம் சீயனூக் கம்போடியத் தலைவர் பதவியில் இருந்து விலகியதை அடுத்து, வீட்டுக் காவலில் வைக்கப்பட்டார்.
- 1979 &ndash; சோவியத், சிவெர்திலோவ்சுக் நகரில் உள்ள உயிரி-ஆயுத ஆய்வுகூடத்தில் தவறுதலாக ஆந்திராக்சு நுண்ணுயிரிகள் வெளியேற்றப்பட்டதால் 66 பேர் உயிரிழந்தனர், கணக்கிலடங்கா உயிரினங்கள் கொல்லப்பட்டன.
- 1982 &ndash; போக்லாந்து போர்: போக்லாந்து தீவுகள் மீது அர்கெந்தீனா போர் தொடுத்தது.
- 1984 &ndash; **ராகேஷ் சர்மா** (படம்) சோயூஸ் விண்கலத்தில் பயணித்து, விண்வெளி சென்ற முதலாவது இந்தியர் என்ற பெருமையைப் பெற்றார்.
**வ. வே. சு. ஐயர்** (பி.&nbsp;1881) **ந. மு. வேங்கடசாமி நாட்டார்** (பி.&nbsp;1884) **மு. தளையசிங்கம்** (இ.&nbsp;1973)
# விக்கிப்பீடியா:ஆண்டு நிறைவுகள்/ஏப்ரல் 3

**ஏப்பிரல் 3**:
- 1505 &ndash; இலங்கையில் முதன் முதலாகப் போர்த்துக்கீசர் வந்திறங்கினர்.
- 1885 &ndash; விசைப்பொறிகளின் வடிவமைப்புக்கான செருமனியக் காப்புரிமத்தை காட்லீப் டைம்லர் பெற்றார்.
- 1895 &ndash; ஆஸ்கார் வைல்டு தாக்கல் செய்த அவதூறு வழக்கு விசாரணை ஆரம்பமானது, இறுதியில் தற்பால்சேர்க்கை குற்றத்திற்காக அவருக்கு சிறைத்தண்டனை வழங்கப்பட்டது.
- 1966 &ndash; சோவியத்தின் லூனா 10 விண்கலம் சந்திரனின் சுற்றுவட்டத்தை அடைந்தது. பூமியை விட வேறொரு விண் பொருளைச் சுற்ற ஆரம்பித்த முதலாவது விண்கலம் இதுவாகும்.
- 1973 &ndash; உலகின் முதலாவது நகர்பேசி அழைப்பை நியூயோர்க் நகரில் மோட்டோரோலா நிறுவனத்தின் மார்ட்டின் கூப்பர் மேற்கொண்டார்.
- 1974 &ndash; 13 அமெரிக்க மாநிலங்களில் ஆரம்பித்த கடும் சூறாவளி காரணமாக 315 பேர் உயிரிழந்தனர். 5,500 பேர் வரையில் காயமடைந்தனர்.
- 1975 &ndash; அமெரிக்காவின் பாபி ஃபிஷர் **அனத்தோலி கார்ப்பொவுடன்** (படம்) சதுரங்கப் போட்டியில் பங்குபற்ற மறுத்ததால் கார்ப்பொவ் உலக வெற்றிக்கிண்ணத்தைத் தனதாக்கிக் கொண்டார்.
**அ. சிதம்பரநாதச் செட்டியார்** (பி.&nbsp;1907) **ஔவை துரைசாமி** (இ.&nbsp;1981)
# பிரித்தானிய கணினிச் சங்கம்

**பிரித்தானிய கணினிச் சங்கம்** 1957 இல் இங்கிலாந்தில் ஆரம்பிக்கப்பட்ட கணினிச் சங்கம் ஆகும். இது ஐக்கிய இராச்சியத்தில் உள்ள கணினி அமைப்புகளில் முன்ணனி வகிக்கும் அமைப்புகளில் ஒன்றாகும்.  
இவ்வமைப்பானது 100 இற்கும் மேற்பட்ட நாடுகளில் 55, 000 அங்கத்துவர்களைக் கொண்டுள்ளது. இதன் நிர்வாக அலுவலகம் ஆனது இலண்டனிற்கு மேற்காக உள்ளது.
# பிரித்தானிய கணினிச் சங்கம்

### அங்கத்துவ நிலைகள்

இந்த அமைப்பில் அங்கத்துவ நிலை மற்றும் Fellow (FBCS) ஆகும். இவங்கத்துவ நிலையானது இலங்கையில் ஓர் தகமையாகக் கருதப்படுகின்றபோதில் இந்தியா போன்ற நாடுகளில் இச்சான்றிதழ்கள் பெரிதாகக் கருதப்படுவதில்லை.
# பந்து வீச்சாளர்

சுழற்பந்து வீச்சாளர் முத்தையா முரளிதரன் பந்துவீசும் காட்சி]]
**பந்து வீச்சாளர்** என்பது துடுப்பாட்ட போட்டிகளின் போது பந்துவீசும் வீரரைக் குறிக்கும் பெயராகும். போட்டியின் போது பந்துவீச்சாளர் நடுகளத்தின் ஒரு முனையில் இருந்து மறுமுனையில் தயாராக இருக்கும் மட்டையாளரை நோக்கி வீசுவார். ஒரு பந்து வீச்சாளர் ஒரு வீச்சலகைத் தொடர்ந்து வீச முடியும். பிறகு மீண்டும் அடுத்த வீச்சலகிலும் வீசலாம். ஒரு பந்துவீச்சாளர் வீசக்கூடிய அதிகூடிய வீச்சலகுகள் போட்டி வகையைப் பொறுத்து வேறுபடும். பந்து வீச்சாளர் ஒருவர் திறமையான மட்டையாளராகவும் இருக்கும் சந்தர்ப்பத்தில் அவர் முழுவல்லாளர் என அழைக்கப்படுவார். பந்துவீச்சாளரைப் பந்துவீச்சு முறையைக் கொண்டு பல வகைகளாகப் பிரிக்கலாம்.
# பந்து வீச்சாளர்

## வேகப்பந்து வீச்சாளர்

வேகப்பந்து வீச்சாளர் பந்தை 160 கி.மீ./ம வேகம் வரை வீசுபவர்களாவர். இவர்களே பொதுவாகப் போட்டியில் முதலாவதாகப் பந்து வீசுபவர்களாவர். இவர்கள் பந்தை வீசும் முன்னர் நீண்ட தூரம் ஓடி உந்தத்தைப் பெற்று அவ்வுந்தத்தைப் பயன்படுத்திப் பந்தை வேகமாக வீசுவர்.
# பந்து வீச்சாளர்

## மிதவேகப் பந்துவீச்சாளர்

மிதவேகப் பந்துவீச்சாளர், இவர்கள் பந்தை மித வேகத்தில் வீசுபவர்களாவர்.
# பந்து வீச்சாளர்

## சுழற்பந்து வீச்சாளர்

சுழற்பந்து வீச்சாளர், இவர்கள் பந்தை மிக மெதுவாக வீசுபவர்களாவர். இவர்கள் நடுகளத்தில் படும் பந்தைச் சுழற்றுவதன் மூலம் பந்து வீசுவர். பொதுவாக சுழல் பந்து வீச்சாளர்கள் அதிக ஓட்டங்களை விட்டு கொடுப்பர் ஆனால் அவர்கள் மட்டையாளர்களை தனது தந்திரமான பந்து வீச்சின் மூலம் வீழ்த்துவர்.
# உலக உணவுத்திட்டத்தின் தாய் சேய் ஊட்டநலம்

உலக உணவுத் திட்டத்தின் **தாய் சேய் ஊட்டநலம்** ஆனது கீழ்வரும் குறிக்கொள்களைக் கொண்டது.  
- 5 வயதிற்குட்பட்ட சிறார்களின் எடை குறைவுக் குறையை தீர்த்தல்.
- பாலூட்டும் தாய்மார்கள் மற்றும் கருவுற்றிருக்கும் பெண்களின் ஊட்டநலத்தை மேம்படுத்த உதவுதல்.
- பிறக்கும் குழந்தைகளின் எடை குறையாமல் காத்து நோயெதெரிப்பைக் கூட்டுதல்.  
2006 ஆம் ஆண்டில் படி உலக உணவுத்திட்டம் இலங்கையில் 12 மாவட்டங்களில் இத்திட்டத்தை நடைமுறைப்படுத்தியது. இதன்வழி 136, 400 பாலூட்டும் மற்றும் கர்பிணித் தாய்மார்களும் 5 வயதிற்குட்பட்ட 204, 600 சிறார்களும் இத்திட்டத்தால் பயனடைந்துள்ளனர்.
# சிவிங்கிப்புலி

**வேங்கை** அல்லது **சிவிங்கிப்புலி** (*Cheetah*) பூனைக்குடும்பத்தைச் சேர்ந்த ஊனுண்ணி வகையைச் சேர்ந்த பாலூட்டி விலங்காகும். இது நிலத்தில் வாழும் விலங்குகளிலேயே மிகவும் வேகமாக ஓடக்கூடியதாகும். இதனால் மணிக்கு 112 கி.மீ. முதல் 120 கி.மீ. (70 முதல் 75 மைல்) வேகத்துக்கு மேல் ஓட முடியும்.
# சிவிங்கிப்புலி

## உடல் அமைப்பு

சிவிங்கிப்புலி இளம் மஞ்சள் நிறத்தில் இருக்கும். வேங்கையின் தலை சிறியதாகவும், உடல் நீளமாகவும் கால்கள் உயரமாகவும், வால் நீளமாகவும் இருக்கும். இதன் உடல் முழுவதும் 2 முதல் 3 செமீ அளவுள்ள வட்டவடிவ கருப்புப் புள்ளிகள் காணப்படும். அதன் கீழ்வயிற்றுப்பகுதியில் புள்ளிகள் எதுவும் காணப்படாமல் வெள்ளை நிறத்தில் இருக்கும். வயதுவந்த ஒரு சிவிங்கிப்புலி 40 முதல் 65 கிகி எடையும், 112 முதல் 135 செமீ நீளமான உடலும், 84 செமீ நீளமுடைய வாலும் கொண்டிருக்கும். ஆண் சிவிங்கிப்புலிகள் பெண் சிவிங்கிப்புலிகளை விட சற்றுப் பெரிய தலையை உடையதாய் இருக்கும். ஆனால் ஒரு வேங்கையைத் தனியாகப் பார்க்கும் போது அது ஆணா, பெண்ணா என இனம் பிரித்துக் காண்பது கடினமே.
# சிவிங்கிப்புலி

## வசிப்பிடம்

வேங்கை மரத்தில் ஏறக்கூடிய திறமை உடையது. இது தான் வேட்டையாடிய உணவை தேவையான போது உண்பதற்காக மரத்தில் பாதுகாப்பாக சேமித்து வைக்கும். இவை பெரும்பாலும் மரத்திலும், புதர் மறைவிலும் தான் வசிக்கின்றன.
# சிவிங்கிப்புலி

## உணவுப்பழக்கம்

வேங்கை வேட்டையாடுதல் மூலமே உணவு தேடிக்கொள்கிறது. மான், குதிரை, முயல் உள்ளிட்ட உயிரினங்களை வேட்டையாடி உண்கிறது.
# சிவிங்கிப்புலி

## வாழ்க்கைமுறை

பெண் வேங்கைகள் 20 முதல் 22 மாதங்களில் இனப்பெருக்கம் செய்யும் பருவத்தை எட்டுகின்றன. ஆண் வேங்கைகள் 12 மாதங்களிலேயே இப்பருவத்தை எட்டி விடுகின்றன. பெண்சிவிங்கிப்புலியின் கர்ப்பகாலம் 98 நாட்கள் ஆகும். சிவிங்கிப்புலி குட்டிகள் பிறக்கும் போது வெறும் 150 முதல் 300 கிராம் எடையுள்ளனவாகவே உள்ளன. இந்த சிறுத்தைக்குட்டிகள் கழுகுகள், ஓநாய்கள் மற்றும் சிங்கங்களால் உயிரிழப்புக்கு உள்ளாகின்றன.  
சிவிங்கிப்புலிகள் ஆப்பிரிக்காவில் தோன்றி இந்தியாவில் பரவியிருக்கலாம் என நம்பப்படுகிறது. சிவிங்கிப்புலி இப்போது இந்தியா உள்ளிட்ட பல நாடுகளில் அற்றுப்போய்விட்டது. மேலும் ஆப்பிரிக்க கண்டத்தில் அழிந்துவரும் உயிரினமாக வகைப்படுத்தப்பட்டு வேட்டையாடுவது தடைசெய்யப்பட்டுள்ளது.
# சிவிங்கிப்புலி

## வேட்டைப் பயன்பாடு

இந்த விலங்கை பழங்காலத்தில் இருந்து மனிதர்கள் பழக்கப்படுத்தி வேட்டைக்காக பயன்படுத்தி வந்துள்ளனர். இந்தியத் துணைக்கண்டத்தில் குறுநில மன்னர்கள் பலர் சிவிங்கிப் புலியைப் பழக்கி, வெளிமான், முயல் போன்ற விலங்குகளை வேட்டையாடப் பயன்படுத்தினர்.
# மண்ணெண்ணெய்

**மண்ணெய்** அல்லது **மண்ணெண்ணெய்** (*Kerosene*) எனபது நிறமற்ற ஹைடிரோகார்பன் எரிபொருளாகும். இது பெற்றோலியத்திலிருந்து (மசகு எண்ணெய்) 150&nbsp;°C யிலும் 275&nbsp;°C யிலும் பிரித்தெடுக்கப்படுகிறது. ஜெட் என்ஜின் விமான எரிபொருளாகவும் நாளாந்த தேவைகளுக்கும் பயன்படுகிறது. மண்ணெய் விளக்குகள், அடுப்புகள் போன்றவற்றில் மண்ணெய் பயன்படுகிறது.  
மண்ணெண்ணெய் பொதுவாக இங்கிலாந்து, தெற்கு ஆசியா மற்றும் தெற்கு ஆபிரிக்கா ஆகிய நாடுகளில் **பாராஃபின்** என்று அழைக்கப்படுகிறது.மிகவும் பிசுபிசுப்புத் தன்மையைக் கொண்ட இது **மலமிளக்கும் மருந்தாகப்** பயன்படுகிறது.பெட்ரோலியத்திலிருந்து மெழுகுத் தன்மையுள்ள திடப்பொருள் பிரித்தெடுக்கப் படுகிறது. இதனை பாராஃபின் மெழுகு என்பர்.மண்ணெண்ணெய் மண்ணெண்ணெய் பரவலாக ஜெட் விமானத்தின் என்ஜின்கள் (ஜெட் எரிபொருள்) மற்றும் சில ராக்கெட் இயந்திரங்களில் பயன்படுத்தப்படும், ஆனால் பொதுவாக சமையல் மற்றும் லைட்டிங் எரிபொருள் மற்றும் எரி பொம்மைகளுக்குப் பயன்படுத்தப்படுகிறது. மண்ணெண்ணெய் விலை தள்ளுபடி அமைந்துள்ள ஆசியாவின் பகுதிகளில், இது வெளிப்பலகை கொண்ட மீன்பிடி படகுகளின் மொட்டார்களுக்கு எரி பொருளாகப் பயன்படுத்தப்படுகிறது.  
ஆசியா ஆப்பிரிக்கா போன்ற கிராமப்புற பகுதிகளில் மின் விநியோகம் கிடைக்காத அல்லது பயன்படுத்த முடியாத இடங்களில் மண்ணெண்ணெய் விளக்குகள் பரவலாகப் பயன்படுத்தப்படுகின்றன. இப்பகுதிகளில் மண்ணெண்ணெய் விளக்குகள் எரிய ஒரு நாளைக்கு 1.3 மில்லியன் பீப்பாய்கள் அல்லது வருடத்திற்கு கிட்டத்தட்ட 77 பில்லியன் லிட்டர் எண்ணெயை எடுத்துக்கொள்கின்றன.
# குத்துவிளக்கு (திரைப்படம்)

**குத்துவிளக்கு** 1972இல் திரையிடப்பட்ட ஈழத்து தமிழ்த் திரைப்படம் ஆகும். பெரும்பாலான வெளிப்புறக்காட்சிகள் யாழ்ப்பாணம், வடமராட்சிப் பகுதியில் பருத்தித்துறையை அண்டிய பகுதிகளில் படமாக்கப்பட்டன.  
பிரபல கட்டிடக்கலை நிபுணரான வி. எஸ். துரைராஜா தயாரித்த இத்திரைப்படத்தில் இரு நாட்டியக் கலைஞர்கள் முக்கிய பாத்திரங்களில் நடித்தனர். ஆனந்தன், லீலா நாராயணன் ஆகிய இவர்களுடன், ஜெயகாந்த், பேரம்பலம், எம். எஸ். ரத்தினம், எஸ். ராமதாஸ். சிங்கள நடிகை சாந்திலேகா முதலானோர் நடித்தார்கள். டபிள்யூ. எஸ். மகேந்திரன் இத்திரைப்படத்தின் ஒளிப்பதிவாளராகவும், இயக்குனராகவும் பணியாற்றினார். கவிஞர் ஈழத்து இரத்தினம் திரைக்கதை, வசனங்களை எழுதியதோடு இடம் பெற்ற சகல பாடல்களையும் எழுதினார். அக்காலத்தின் பிரபலமான இசையமைப்பாளரான ஆர். முத்துசாமி இசையமைத்தார். சங்கீத பூஷணம் எம். ஏ. குலசீலநாதன், மீனா மகாதேவன், ஆர். முத்துசாமி ஆகியோர் இப்பாடல்களைப் பாடினார்கள்.
# குத்துவிளக்கு (திரைப்படம்)

## கதைச் சுருக்கம்

ஒரு சாதாரண விவசாயக் குடும்பத்தின் கதை. ஏழை விவசாயியான வேலுப்பிள்ளைக்கும் (*பேரம்பலம்*), மனைவி லட்சுமிக்கும் (*சாந்திலேகா*) மூன்று பிள்ளைகள். தகப்பனுக்கு துணையாக குடும்பப்பொறுப்பை சுமக்கும் மூத்த மகன் சோமு (*ஜெயகாந்த்*), அவனது ஆசைத்தங்கைமார் மல்லிகா (*லீலா நாராயணன்*), ஜானகி (*பேபி பத்மா*) ஆகியோர் அடங்கிய அக்குடும்பத்தின் வாழ்க்கை துன்பங்களுடன் நகர்கிறது. அடுத்த வீட்டில் பணக்காரர் குமாரசாமி (*திருநாவுக்கரசு*), பணத்தையே முதன்மையாகக் கருதும் அவரது மனைவி நாகம்மா (*இந்திராதேவி*) - இவர்களுக்கு இரண்டு பிள்ளைகள். மகன் செல்வராஜா (*ஆனந்தன்*), நாகரீகச் சின்னமான மகள் ஜெயா. மல்லிகாவுக்கும், செல்வராஜாவுக்கும் காதல் ஏற்படுகிறது. ஆனால் இவர்கள் விருப்பத்துக்கு தடை போடுகிறாள், செல்வராஜாவின் தாய் நாகம்மா. கஷ்டப்பட்டு படித்து பல்கலைக்கழகம் சென்ற சோமு தன் தங்கைக்கு சீதனம் தேடுவதற்காக தன் படிப்பையும் இடையில் கைவிட்டு, தன்னையொத்த இளைஞர்களுடன் சேர்ந்து கூட்டுறவுப்பண்ணை விவசாயம் செய்து பணம் கொண்டு வருகிறான். ஆனால் இதற்கிடையில் செல்வராஜாவிற்கு வேறொரு பெண்ணைத் திருமணம் செய்ய ஏற்பாடுகள் நடக்க, சோமுவின் தங்கை மல்லிகா தற்கொலை செய்து கொள்கிறாள்.
# குத்துவிளக்கு (திரைப்படம்)

## துணுக்குகள்

- குத்துவிளக்கு படத்துக்கு பாடல் எழுதியவர் கவிஞர் ஈழத்து இரத்தினம். இவர் தமிழ்நாட்டில் வெளிவந்த எல்லாரும் இந்நாட்டு மன்னர் என்ற படத்தில் 'ஒன்றாகவே விழா கொண்டாடுவோம்' என்ற பாடலை எழுதிப் புகழ் பெற்றவர்.
- குத்து விளக்கு படத்தில் இடம்பெறும் "ஈழத்திரு நாடே" என்ற பாடல் அதில் வரும் 'ஈழம்' என்ற சொல்லுக்காக இலங்கை வானொலியினரால் தடை செய்யப்பட்டது.  
- இலங்கைத் தமிழ்ச் சினிமாவின் கதை ‘குத்துவிளக்கு’ - மண் மணம் வீசிய திரைப்படம் பேசாமொழி: இதழ்-31, பங்குனி 20015
# குத்துவிளக்கு (திரைப்படம்)

## வெளியிணைப்புகள்

- குத்துவிளக்கு-1972 - யூ டுயூபு காணொளி
# செயிண்ட். ஜோர்ஜ்ஸ், கிரெனடா

**செயிண்ட். ஜோர்ஜ்ஸ்** கிரெனடாவின் தலைநகரமாகும். இது கிரெனடா தீவின் தென்மேற்கில் கரிபியக் கடற்கரையில் அமைந்துள்ளது. 1999 ஆண்டு நகரின் மக்கள் தொகை 7,500 ஆக காணப்படது, நகரத்துக்கு சுற்றுப்புறமுள்ள பிரதேசத்தையும் இணைக்கும் பகுதியில் மொத்தம் 33,000 மக்கள் வசித்து வருகின்றார்கள். இது முன்னாள் பிரித்தானியாவின் காலனித்துவ நாடாக காணப்பட்ட வின்வாட் தீவுகளின் தலைநகரமாகவும் விளங்கியது. நகரம் பழைய எரிமலையொன்றின் வாயின் எச்சங்களால் ஆன மலைத்தொடர் ஒன்றால் சூழப்பட்டுள்ளது.
# செயிண்ட். ஜோர்ஜ்ஸ், கிரெனடா

## முக்கிய இடங்கள்

- கத்தோலிக்க பேராலயம்
- வர்ப் பாதை
- செயிண்ட். ஜோர்ஜ்ஸ் துறைமுகம்
- பிரஞ்சியரால் 1705 இல் கட்டப்பட்ட ஜோர்ஜ் கோட்டை.
- செயிண்ட். ஜோர்ஜ் சந்தை
- கிரெனடா ஏன்ஸ் கடற்கரை
- பொயிண்டே சேலைன்ஸ் விமானநிலையம்
- பாராளுமன்றம்
- ஆளுனர் இல்லம்
- பெட்ரிக் கோட்டைத் தொகுதி
# செயிண்ட். ஜோர்ஜ்ஸ், கிரெனடா

## வரலாறு

செயிண்ட். ஜோர்ஜ்ஸ் 1650 இல பிரென்சியரால் அமைக்கபட்டது.
# செயிண்ட். ஜோர்ஜ்ஸ், கிரெனடா

## வெளியிணைப்புகள்

- செயிண்ட். ஜோர்ஜ்சின் படிமங்களின் தொகுப்பு
# சிவகுமார்

**சிவகுமார்** (*Sivakumar*) என்பவர் புகழ்பெற்ற தமிழ்த் திரைப்பட நடிகர் ஆவார். இவருக்கு பெற்றோர் இட்ட பெயர் 'பழநிசாமி' என்பதாகும். இவர் அன்றைய கோயம்புத்தூர் அருகில் உள்ள சூலூரிலிருந்து மூன்று கி.மீ. தொலைவில் இருக்கும் காசிகவுண்டன்புதூர் என்னும் சிறிய கிராமத்தில் பிறந்தார். இவர் திரையுலகிற்கு வருவதற்கு முன்பான ஆரம்ப காலத்தில் ஒரு தேர்ந்த ஓவியராக திகழ்ந்தார்.
மேடைப்பேச்சாளர் எனும் பரிணாமமும் கொண்ட இவர் இவர் கம்ப ராமாயணம், மகாபாரதம், திருக்குறள் 100 ஆகிய சிறந்த சொற்பொழிவுகளை நிகழ்த்தியுள்ளார். மேலும் இவர் தமிழ் திரையுலகில் ஒரு நல்ல நடிகருக்கான இலக்கணத்தை வகுத்தவர் என்றும் கூறப்படுகிறது.  
திரைப்பட நடிகர்கள் சூர்யா, கார்த்தி ஆகியோர் இவரது மகன்கள் ஆவர்.
# சிவகுமார்

## தனிப்பட்ட வாழ்க்கை

- சிவகுமார் கோயம்புத்தூரில் உள்ள காசிகவுண்டன்புதூரில் ராக்கையா கவுண்டர்–பழநியம்மாள் இணையாருக்கு நான்காவது மகனாகப் பிறந்தார்.
- இவருக்கு முன்பு மூன்று அக்காவும் முருகன், சுப்ரமணியசாமி (சிறு வயதிலே இறந்துவிட்டார்) என்ற இரண்டு இளைய சகோதரர்கள் இருந்துள்ளனர்.
- மேலும் இவர் தனது தாயார் விருப்பத்தை ஏற்று அவரது உறவினர் பெண்ணான இலட்சுமி என்பவரை 1974 ஆம் ஆண்டு மணந்தார். இத்தம்பதியருக்கு மூன்று பிள்ளைகள் உள்ளனர்.
- அதில் முதலாவதாக நடிகர்கள் சூர்யா மற்றும் கார்த்திக் என இரண்டு மகன்களும் படித்து பட்டம் பெற்று இருந்தாலும் தனது தந்தை போல் திரைப்படங்களில் நடிப்பதை ஆர்வம் கொண்டு தற்போது வரை நடித்து வருகின்றார். அதன் பிறகு பிருந்தா என்ற மகளும் உள்ளார். தங்கை பிருந்தா அவர்கள் திரையில் தோன்றி நடிக்காவிட்டாலும் திரைப்படங்களில் பின்னணி பாடகிய திகழ்ந்து வருகிறார்..
- மேலும் சிவகுமார் அவர்கள் ஆன்மீக ஈடுபாடும், வைதீக நம்பிக்கையும் உடையவர் என்பதால் தனது விருப்ப கடவுளான முருகப்பெருமான் மீதான தீவிர பக்தராவார்.
- சிவகுமாரின் மூத்த மருமகள் பிரபல நடிகை ஜோதிகா ஆவார்.
# சிவகுமார்

## கம்பராமாயண சொற்பொழிவு

- கம்பராமாயணத்தில் ஈடுபாடு கொண்ட இவர், குறுகிய காலத்தில் கம்பராமாயணப்பாடல்கள் பலவற்றை மனனம் செய்து, அவற்றை மேற்கோள் காட்டி நிகழ்த்தும் கம்பராமாயணச் சொற்பொழிவுகள் அறிஞர்களால் பாராட்டப்பெறுகின்றன.
# சிவகுமார்

## திரைப்படப் பட்டியல்

### 1960களில்

| ஆண்டு | திரைப்படம் | கதாபாத்திரம் | குறிப்பு |
| --- | --- | --- | --- |
| 1965 | காக்கும் கரங்கள் | சுரேந்தர் | அறிமுகம் |
| 1966 | மோட்டார் சுந்தரம் பிள்ளை | கோபால் |  |
| தாயே உனக்காக | ராஜு (ராணுவ வீரர்) |  |  |
| சரஸ்வதி சபதம் | கடவுள் விஷ்ணு |  |  |
| 1967 | கந்தன் கருணை | கடவுள் முருகன் |  |
| காவல்காரன் | சந்திரன் |  |  |
| கண் கண்ட தெய்வம் | பரிமாறுபவர் |  |  |
| 1968 | பணமா பாசமா | சங்கரின் மைத்துனன் |  |
| திருமால் பெருமை | கடவுள் விஷ்ணு |  |  |
| பால் மனம் |  |  |  |
| ஜீவனாம்சம் | சபாபதி |  |  |
| உயர்ந்த மனிதன் | சத்யமூர்த்தி |  |  |
| 1969 | காவல் தெய்வம் | மாணிக்கம் |  |
| கன்னிப் பெண் |  |  |  |
| அன்னையும் பிதாவும் |  |  |  |
# சிவகுமார்

## திரைப்படப் பட்டியல்

### 1980களில்

| ஆண்டு | திரைப்படம் | கதாபாத்திரம் | குறிப்பு |
| --- | --- | --- | --- |
| 1980 | ஒரு வெள்ளாடு வேங்கையாகிறது |  |  |
| குருவிக்கூடு |  |  |  |
| காதல் கிளிகள் |  |  |  |
| அவன் அவள் அது | ராமு |  |  |
| சாமந்திப்பூ |  |  |  |
| வண்டிச்சக்கரம் | கஜா | வெற்றி, சிறந்த நடிகருக்கான பிலிம்பேர் விருது – தமிழ் |  |
| ராமன் பரசுராமன் | இரண்டு கதாபாத்திரங்கள் |  |  |
| துணிவே தோழன் |  |  |  |
| 1981 | கோடீஸ்வரன் மகள் |  |  |
| ஆணிவேர் |  |  |  |
| நெல்லிக்கனி |  |  |  |
| நெருப்பிலே பூத்த மலர் |  |  |  |
| அன்று முதல் இன்று வரை |  |  |  |
| 1982 | ஆனந்த ராகம் |  |  |
| ஆயிரம் முத்தங்கள் | முரளி |  |  |
| துணைவி |  |  |  |
| தீர்ப்புகள் திருத்தப்படலாம் |  |  |  |
| தாய்மூகாம்பிகை |  |  |  |
| நிஜங்கள் |  |  |  |
| அக்னி சாட்சி | அரவிந்தன் | பரிந்துரை, சிறந்த நடிகருக்கான பிலிம்பேர் விருது – தமிழ் |  |
| நம்பினால் நம்புங்கள் |  |  |  |
| 1983 | உறங்காத நினைவுகள் |  |  |
| சாட்டை இல்லாத பம்பரம் | பழனிசாமி |  |  |
| தம்பதிகள் |  |  |  |
| வீட்டுல ராமன் வெளியில கிருஷ்ணன் |  |  |  |
| சஸ்டி விரதம் |  |  |  |
| இன்று நீ நாளை நான் | பழனியப்பன் |  |  |
| தண்டிக்கப்பட்ட நியாயங்கள் |  |  |  |
| தங்கைக்கோர் கீதம் | ஹரிச்சந்திரன் |  |  |
| 1984 | குவா குவா வாத்துகள் |  |  |
| அம்மா இருக்கா |  |  |  |
| நான் பாடும் பாடல் | சி. ஆர். சுப்பிரமணியம் |  |  |
| நிலவு சுடுவதில்லை | ரவி |  |  |
| உன்னை நான் சந்தித்தேன் | ரகுராமன் |  |  |
| 1985 | புதுயுகம் | ராஜசேகர் |  |
| பௌர்ணமி அலைகள் |  |  |  |
| சுகமான ராகங்கள் |  |  |  |
| கற்பூரதீபம் |  |  |  |
| பிரேம பாசம் |  |  |  |
| சிந்து பைரவி | ஜே. கே. பாலகணபதி | பரிந்துரை, சிறந்த நடிகருக்கான பிலிம்பேர் விருது – தமிழ், |  |
| மீண்டும் பராசக்தி |  |  |  |
| 1986 | ஜீவநதி |  |  |
| கண்மணியே பேசு |  |  |  |
| கண்ணத் தொறக்கணும் சாமி | சேகர் |  |  |
| யாரோ எழுதிய கவிதை |  |  |  |
| இசை பாடும் தென்றல் |  |  |  |
| மனிதனின் மறுபக்கம் | ரவி வர்மா |  |  |
| உனக்காகவே வாழ்கிறேன் | ரவிசங்கர் |  |  |
| பன்னீர் நதிகள் |  |  |  |
| 1987 | இனி ஒரு சுதந்திரம் | சத்யமூர்த்தி |  |
| சின்னக்குயில் பாடுது | ராஜா |  |  |
| 1988 | பூவும் புயலும் |  |  |
| ஒருவர் வாழும் ஆலயம் | சிவகுருநாதன் |  |  |
| பாசப் பறவைகள் | டாக்டர். சுகுமார் |  |  |
| இல்லம் | மயில்சாமி கவுண்டர் |  |  |
| பாடாத தேனீக்கள் |  |  |  |
# சிவகுமார்

## திரைப்படப் பட்டியல்

### 1990களில்

| ஆண்டு | திரைப்படம் | கதாபாத்திரம் | குறிப்பு |
| --- | --- | --- | --- |
| 1990 | பகலில் பௌர்ணமி |  |  |
| உறுதிமொழி |  |  |  |
| நீ சிரித்தால் தீபாவளி |  |  |  |
| நியாயங்கள் ஜெயிக்கட்டும் |  |  |  |
| 1991 | மறுபக்கம் | வேம்பு ஐயர் |  |
| மனித ஜாதி |  |  |  |
| பிள்ளை பாசம் |  |  |  |
| சார் ஐ லவ் யூ |  |  |  |
| 1992 | அண்ணன் என்னடா தம்பி என்னடா | ராக்கையா |  |
| ஒண்ணா இருக்க கத்துக்கணும் | சிவராமன் |  |  |
| 1993 | தசரதன் |  |  |
| பொன்னுமணி | கதிர்வேலு |  |  |
| பொறந்த வீடா புகுந்த வீடா | ரவி |  |  |
| 1994 | சிறகடிக்க ஆசை | சிவா |  |
| *வீட்டைப்பாரு நாட்டைப்பாரு* | பழனிவேல் |  |  |
| வாட்ச்மேன் வடிவேலு | வடிவேலு |  |  |
| மேட்டுப்பட்டி மிராசு | மேட்டுப்பட்டி மிராசு, சிவா |  |  |
| 1995 | பசும்பொன் | கதிரேசதேவர் |  |
| தேவா | காந்திதாசன் |  |  |
| டியர் சன் மருது | விஸ்வநாதன் |  |  |
| 1996 | நாட்டுப்புறப் பாட்டு | பழனிசாமி |  |
| 1997 | ராமன் அப்துல்லா | ஹஜீர் |  |
| காதலுக்கு மரியாதை | சந்திரசேகர் |  |  |
| 1999 | உன்னை தேடி | ஆதி நாராயணன் |  |
| கும்மி பாட்டு | தர்மராசு |  |  |
| மலபார் போலீஸ் | நாகராஜன் |  |  |
| மறவாதே கண்மணியே | தர்மராசு |  |  |
| சேது |  |  |  |
| கண்ணுபடப்போகுதய்யா | பரமசிவம் |  |  |
# சிவகுமார்

## திரைப்படப் பட்டியல்

### 2000த்தில்

| ஆண்டு | திரைப்படம் | கதாபாத்திரம் | குறிப்பு |
| --- | --- | --- | --- |
| 2000 | உயிரிலே கலந்தது | ஆய்வாளர் சேது விநாயகம் |  |
| இளையவன் | டி. பாபு |  |  |
| 2001 | பூவெல்லாம் உன் வாசம் | அருணாசலம் |  |
# சிவகுமார்

## திரைப்படப் பட்டியல்

### 2010களில்

| ஆண்டு | திரைப்படம் | கதாபாத்திரம் | நடிகர் |  |
| --- | --- | --- | --- | --- |
| 2015 | 36 வயதினிலே | இந்தியக் குடியரசுத் தலைவர் | சித்தார்த்த பாசு | } |
# சிவகுமார்

## தொலைக்காட்சித் தொடர்கள்

- * கையளவு மனசு* (1990)
- * ரேவதி*
- * புஸ்பாஞ்சலி*
- * வீட்டுக்கு வீடு வாசப்படி*
- * பந்தம்* (1994)
- *௭த்தனை மனிதர்கள்* (1997)
- * ஆட்சி இன்டர்நேஷனல்* (1997-1998)
- * திக் திக் திக்* (1999)
- *சித்தி* (1999-2001)
- * காவேரி* (1999-2001)
- *அண்ணாமலை* (2002-2005)
- * லட்சுமி* (2006-2008)
# சிவகுமார்

## விருதுகள்

சிவகுமார் மூன்று முறை பிலிம்பேர் விருதுகள் தெற்கில் பெற்றவர் மற்றும் இரண்டு முறை தமிழ்நாடு மாநில திரைப்பட விருதுகளை வென்றவர் .
# சிவகுமார்

## விருதுகள்

### பிலிம்பேர் விருதுகள் தெற்கு

- 1979 – சிறந்த நடிகர் – ரோசாப்பூ ரவிக்கைக்காரி- (தமிழில்)
- 1980 – சிறந்த நடிகர் – வண்டிச்சக்கரம் - (தமிழில்)
- 2007 - பிலிம்பேர் வாழ்நாள் சாதனையாளர் விருது
# சிவகுமார்

## விருதுகள்

### தமிழ்நாடு மாநில திரைப்பட விருதுகள்

- 1979 – சிறந்த நடிகர் விருது - அவன் அவள் அது
- 1982 - சிறந்த நடிகர் விருது - அக்னி சாட்சி
# சிவகுமார்

## விருதுகள்

### அண்ணா நூற்றாண்டு நூலகம்

- 2012 - வாழ்நாள் சாதனையாளர் விருது
# சிவகுமார்

## விருதுகள்

### நார்வே தமிழ்த் திரைப்பட விழா விருதுகள்

- 2015 - நார்வே தமிழ்த் திரைப்பட விழா--கலைச்சிகரம் விருது
# சிவகுமார்

## விருதுகள்

### விஜய் விருதுகள்

- 2018 - தமிழ் சினிமாவுக்கு பங்களித்ததற்காக விஜய் விருது
# வேலை (இயற்பியல்)

இயற்பியலில், ஒரு பொருளின் மீது செய்யப்படும் **வேலை** *(Work)* என்பது அப்பொருளின் மீது விசை செயல்பட்டு, அப்பொருள் விசையின் திசையிலே இடப்பெயர்ச்சி அடைவதால் கிடைப்பதாகும். எடுத்துகாட்டாக, தரையில் இருந்து உயர்த்தப்பட்ட ஒரு பந்து, தானாக விழும் போது, பந்து செய்த வேலை என்பது பந்தின் எடை மற்றும் தரையிலிருந்து அதன் உயரம் ஆகியவற்றின் பெருக்கலுக்குச் சமமானது.  
வேலை என்பது ஆற்றலை ஓரிடத்திலிருந்து வேறிடத்திற்கு மாற்றவோ அல்லது ஒரு வகை ஆற்றலை வேறு வகையாக மாற்றவோ பயன்படுகிறது.
பிரான்சு இயற்பியலாளர் காசுபார்டு காசடவ் கைரோலிசு (Gaspard-Gustave Coriolis) 1826 ல் வேலை என்ற சொல் அறிமுகப்படுத்தப்பட்டது.  
ஒரு பொருளின் மீது விசை ஒன்று செயற்பட்டு, அதனால் விசை செயற்படும் புள்ளி அதே திசையில் நகர்ந்தால், விசையினால் *வேலை* செய்யப்பட்டது என்கிறோம். ஆற்றலைப் போலவே வேலையும் ஓர் அளவெண் (Scalar) ஆகும்.  
அனைத்துலக முறை அலகுகளின் படி வேலையின் அலகு ஜூல் (J) ஆகும்.
# வேலை (இயற்பியல்)

## அலகுகள்

அனைத்துலக முறை அலகுகளில், ஒரு பொருளின் மீது ஒரு நியூட்டன் அளவுள்ள விசை செயற்பட்டு, அப்பொருள் ஒரு மீட்டர் இடப்பெயர்ச்சி செய்தால், அதனால் செய்யப்பட்ட வேலை 1 சூல் ஆகும்.  
பரிமாணப் பகுப்பாய்வின்படி, நியூட்டன்–மீட்டர் என்பதும் வேலையின் அலகும் ஒரே பாிமாண வாய்பாட்டைப் பெற்றிருக்கும். ஆனால், முறுக்கு விசையின் அலகு நியூட்டன் –மீட்டர் என்பதால், வேலையின் அலகு சூல் ஆகும்.  
அனைத்துலக அலகு முறை சாராத, வேலையின் அலகுகள் எர்கு (erg), அடி-பவுண்டு (foot-pound), அடி-பவுண்டல் (foot-poundal), கிலோவாட் மணி, குதிரைத் திறன்- மணி ஆகியனவாகும். பரிமாணப் பகுப்பாய்வின்படி, வெப்பத்தின் பரிமாண வாய்ப்பாடும், வேலையின் பரிமாண வாய்ப்பாடும்
ஒன்றாக இருப்பதால் அதன் அலகுகள் தெர்ம் (therm), பிரித்தானிய வெப்ப அலகு, கலோரி ஆகியன ஆற்றலையும் அளக்க பயன்படுகின்றன.
# வேலை (இயற்பியல்)

## வேலையும் ஆற்றலும்

ஒரு பொருளின் மீது <math>F</math> என்ற நிலையான விசை செயல்பட்டு, விசையின் திசையில் அப்பொருள் <math>s</math> தொலைவுக்கு நேர்கோட்டில் இடப்பெயர்ந்தால், விசை செய்த வேலை, <math>W</math> ஆகும். எனவே வேலை என்பது பின்வரும் பெருக்குத்தொகையால் தரப்படும்.  
:<math>W = F s</math>.  
எடுத்துகாட்டாக, ஒரு புள்ளியின் மீது 10 நியூட்டன்கள் அளவுள்ள (<math>F</math> = 10 N) விசை செயல்பட்டு, 2 மீட்டர் (<math>s</math> = 2 m) தொலைவுக்கு புள்ளி விசையின் திசையிலே செயல் பட்டால், அப்போது அந்த விசை <math>W</math> = (10 N)(2 m) = 20 N m = 20 J வேலையைச் செய்ததாகக் கருதப்படும். இது தோராயமாக, ஒரு 1&nbsp;கிகி எடையுள்ள பொருளை, ஒருவர் தன் தலைக்கு மேலே ஈர்ப்பு விசைக்கு எதிராகத் உயர்த்தும் போது செய்யும் வேலைக்குச் சமமாகும். எடையை இருமடங்காக உயர்த்தினாலோ அல்லது அதே எடையை இருமடங்கு உயரத்துக்குத் உயர்த்தினாலோ, செய்த வேலையின் அளவு இருமடங்கு ஆகிவிடும்.  
வேலை என்பது ஆற்றலோடு நெருங்கிய தொடர்புடையதாகும். வேலை-ஆற்றல் கோட்பாட்டின் படி , ஒரு திண்மப் பொருளின் மீது செயல்படும் இயக்க ஆற்றலின்அளவு, அந்தப் பொருளின்மேல் செயல்படும் தொகுவிசையால் (resultant force) செய்யப்பட்ட வேலையின் அளவுக்குச் சமமாகும்.  
நியூட்டனின் இரண்டாம் விதிப்படி, திண்மப் பொருளின் மீது செய்யப்பட்ட வேலை, பொருளின் மீது செயல்படும் இயக்க ஆற்றலின் <math>K_E</math> மதிப்பில் ஏற்படும் மாற்றத்திற்குச் சமமாகும். எனவே,  
:<math>W = \Delta K_E.</math>.